
Ονοματεπώνυμο:                          	………………………………………………………………
Μάθημα:				………………………………………………………………
Υλη:					………………………………………………………………
Επιμέλεια διαγωνίσματος:		………………………………………………………………

Αδίδακτο κείμενο

Ξενοφῶντος, Κύρου Ἀνάβασις, 4,8,4-7
  Στο έργο του Ξενοφώντα Κύρου Ἀνάβασις περιγράφεται η εκστρατεία που έκαναν οι Έλληνες μισθοφόροι στην Ασία, προκειμένου να βοηθήσουν τον βασιλιά των Περσών Κύρο να πάρει τον θρόνο από τον αδερφό του, τον Αρταξέρξη. Στο παρακάτω απόσπασμα περιγράφεται η προσπάθεια συνεννόησης ανάμεσα στους Έλληνες και έναν ασιατικό λαό κατά την επιστροφή των Ελλήνων από το εσωτερικό της Ασίας προς την Ελλάδα.

ἔνθα δὴ προσέρχεται Ξενοφῶντι τῶν πελταστῶν ἀνὴρ Ἀθήνησι φάσκων δεδουλευκέναι, λέγων ὅτι γιγνώσκοι τὴν φωνὴν τῶν ἀνθρώπων. καὶ οἶμαι, ἔφη, ἐμὴν ταύτην πατρίδα εἶναι· καὶ εἰ μή τι κωλύει, ἐθέλω αὐτοῖς διαλεχθῆναι. ἀλλ᾽ οὐδὲν κωλύει, ἔφη ὁ Ξενοφῶν, ἀλλὰ διαλέγου καὶ μάθε πρῶτον τίνες εἰσίν. οἱ δ᾽ εἶπον ἐρωτήσαντος ὅτι Μάκρωνες. ἐρώτα τοίνυν, ἔφη, αὐτοὺς τί ἀντιτετάχαται καὶ χρῄζουσιν ἡμῖν πολέμιοι εἶναι. οἱ δ᾽ ἀπεκρίναντο ὅτι καὶ ὑμεῖς ἐπὶ τὴν ἡμετέραν χώραν ἔρχεσθε. οἱ στρατηγοὶ ἐκέλευον λέγειν ὅτι οὐ κακῶς γε ποιήσοντες, ἀλλὰ βασιλεῖ πολεμήσαντες ἀπερχόμεθα εἰς τὴν Ἑλλάδα, καὶ ἐπὶ θάλατταν βουλόμεθα ἀφικέσθαι. ἠρώτων ἐκεῖνοι εἰ δοῖεν ἂν τούτων τὰ πιστά. οἱ δ᾽ ἔφασαν καὶ δοῦναι καὶ λαβεῖν ἐθέλειν. ἐντεῦθεν διδόασιν οἱ Μάκρωνες βαρβαρικὴν λόγχην τοῖς Ἕλλησιν, οἱ δὲ Ἕλληνες ἐκείνοις Ἑλληνικήν· ταῦτα γὰρ ἔφασαν πιστὰ εἶναι· θεοὺς δ᾽ ἐπεμαρτύραντο ἀμφότεροι.

πελταστής: πελταστής (πεζικάριος ελαφριά οπλισμένος)
Ἀθήνησι δεδουλευκέναι: ότι ήταν σκλάβος στην Αθήνα
τί ἀντιτετάχαται (ἀντιτεταγμένοι εἰσὶ) : για ποιο λόγο έχουν παραταχθεί εναντίον μας για μάχη
χρῄζω: έχω ανάγκη, θέλω
τὰ πιστὰ: οι εγγυήσεις
ἐπιμαρτύρομαι: επικαλούμαι ως μάρτυρες



1 α. Να μεταφράσετε το παρακάτω απόσπασμα: «ἔνθα δὴ προσέρχεται… ἐπὶ τὴν ἡμετέραν χώραν ἔρχεσθε.»
Μονάδες 10 


1 β. Τι διέταξαν οι Έλληνες στρατηγοί τον διερμηνέα να πει, για να καθησυχάσει τους ξένους; Με ποια ανταλλαγή ολοκληρώθηκε η συνεννόηση ανάμεσα στους Έλληνες και τους βάρβαρους;
Μονάδες 10 



2. Να γράψετε τον τύπο που ζητείται για καθεμιά από τις παρακάτω λέξεις:
προσέρχεται: β’ πληθυντικό οριστικής αορίστου 
λέγων: β’ ενικό προστατικής αορίστου ενεργητικής φωνής
τὴν φωνὴν: δοτική πληθυντικού
κωλύει: α’ πληθυντικό υποτακτικής παρακειμένου ενεργητικής φωνής
μάθε: γ’ ενικό ευκτικής μέλλοντα μέσης φωνής
τίνες: αιτιατική πληθυντικού του ουδετέρου γένους
πολέμιοι: αιτιατική πληθυντικού του θηλυκού γένους
βουλόμεθα: γ΄ πληθυντικό υποτακτικής παθητικού αορίστου
ταῦτα: κλητική ενικού του αρσενικού γένους
πιστά: ονομαστική ενικού του συγκριτικού βαθμού του θηλυκού γένους

Μονάδες 10

3. Να μεταφέρετε τις παρακάτω λέξεις στην ίδια πτώση του άλλου αριθμού:
ταύτην
ἡμῖν 
ἐκείνοις 
θεοὺς 


											Μονάδες 4 
4. Να αναγνωρίσετε συντακτικά τις παρακάτω λέξεις: 
τὴν φωνὴν, πατρίδα, πολέμιοι, ὑμεῖς, βαρβαρικὴν, ἀφικέσθαι
Μονάδες 6

